กฎกระทรวงกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลโคกเคียนตำบลบางนาค ตำบลกะลุวอเหนือ และตำบลลำภูอำเภอเมืองนราธิวาส จังหวัดนราธิวาสพ.ศ.๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล หรือผลิตภัณฑ์ของชุมชนบริเวณที่๑ หมายความว่า พื้นที่บริเวณดังต่อไปนี้ทิศเหนือ เป็นเส้นตั้งฉากกับถนน ยธ.นธ. ๒๐๑๓ ตรงจุดที่อยู่ห่างจากศูนย์กลางถนน ยธ.นธ.๒๐๑๓ เป็นระยะ ๑,๙๕๐ เมตรและตัดกับศูนย์กลางถนนพนาสณฑ์ ไปทางทิศตะวันตกเฉียงเหนือ ตามแนวถนน ยธ.นธ.๒๐๑๓ เป็นระยะ ๓,๘๐๐ เมตร เป็นเส้นตรงไปทางทิศตะวันออกเฉียงเหนือ ผ่านทางหลวงแผ่นดินหมายเลข ๔๑๓๖ บรรจบกับฝั่งทะเลอ่าวไทยทิศตะวันออก เป็นเส้นเลียบฝั่งทะเลอ่าวไทยจดแนวเขตด้านใต้ ตรงจุดที่อยู่ห่างจากถนน รพช.นธ. ๕๑๒๗ บรรจบถนนสาธารณะไม่ปรากฏชื่อ ไปทางทิศตะวันออกเฉียงใต้ ตามแนวถนน รพช.นธ. ๕๑๒๗ เป็นระยะ ๗๐๐ เมตร ทิศใต้ เป็นเส้นเลียบลำรางสาธารณะ และแม่น้ำบางนรา ฝั่งตะวันออก และคลองบางเค็ม ฝั่งใต้ ถึงจุดที่อยู่ห่างตามแนวเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๔๐๕๕ทิศตะวันตก เป็นเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๔๐๕๕ ไปทางทิศตะวันตกเฉียงใต้ ถึงจุดที่อยู่ตามแนวตั้งฉากกับศูนย์กลางทางหลวงแผ่นดินหมายเลข ๔๐๕๕ ตรงจุดที่อยู่ห่างจากสะพานข้ามคลองยะกัง ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๔๐๕๕ เป็นระยะ ๒,๓๐๐ เมตร เป็นเส้นตรงไปทางทิศตะวันตกเฉียงเหนือ บรรจบแนวเส้นแบ่งเขตการปกครองระหว่างอำเภอเมืองนราธิวาส กับอำเภอยี่งอ และเป็นเส้นเลียบแนวเส้นแบ่งเขตการปกครองระหว่างอำเภอเมืองนราธิวาส กับอำเภอยี่งอ เขตป่าไม้ถาวรตามมติคณะรัฐมนตรี ป่าลูโบ๊ะบือซา แนวเส้นแบ่งเขตการปกครองระหว่างตำบลลำภู กับตำบลโคกเคียน จังหวัดนราธิวาส ไปทางทิศเหนือจนบรรจบจุดเริ่มต้นเว้นแต่พื้นที่บริเวณที่ ๒บริเวณที่๒ หมายความว่า พื้นที่บริเวณดังต่อไปนี้๒.๑ ทิศเหนือเริ่มต้นจากทางหลวงแผ่นดินหมายเลข ๔๑๓๖ ฟากตะวันตก ตรงจุดที่อยู่ห่างจากจุดที่ศูนย์กลางทางหลวงแผ่นดินหมายเลข ๔๑๓๖ บรรจบกับศูนย์กลางถนนพนาสณฑ์ ไปทางทิศตะวันออกเฉียงใต้ ตามแนวทางหลวงแผ่นดินหมายเลข ๔๑๓๖ เป็นระยะ ๑๐๐ เมตร และขนานระยะ ๑๐๐ เมตร กับศูนย์กลางถนนพนาสณฑ์ ไปทางทิศตะวันตก ระยะ ๒๐๐ เมตร ทิศตะวันออก เป็นเส้นเลียบตามแนวทางหลวงแผ่นดินหมายเลข ๔๑๓๖ ฟากตะวันตก ถึงจุดที่อยู่ห่างจากจุดที่ศูนย์กลางทางหลวงแผ่นดินหมายเลข ๔๑๓๖ บรรจบกับศูนย์กลางถนนพนาสณฑ์ ไปทางทิศตะวันออกเฉียงใต้ ตามแนวทางหลวงแผ่นดินหมายเลข ๔๑๓๖ เป็นระยะ ๙๐๐ เมตรทิศใต้ เป็นเส้นตั้งฉากกับศูนย์กลางทางหลวงแผ่นดินหมายเลข ๔๑๓๖ ถึงจุดที่ขนานกับศูนย์กลางทางหลวงแผ่นดินหมายเลข ๔๑๓๖ ระยะ ๒๐๐ เมตรทิศตะวันตก เป็นเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔๑๓๖ ไปทางทิศตะวันตกเฉียงเหนือ จนบรรจบกับจุดเริ่มต้น๒.๒ ทิศเหนือเริ่มต้นจากแนวขนานระยะ ๒๐๐ เมตร กับศูนย์กลางถนนจาตุรงค์รัศมี ที่ตรงจุดที่อยู่ห่างจากจุดที่ศูนย์กลางถนนจาตุรงค์รัศมี บรรจบกับศูนย์กลางถนนแสงจันทร์ ไปทางทิศตะวันออก ตามแนวถนนจาตุรงค์รัศมี ระยะ ๖๐๐ เมตร เป็นเส้นขนานระยะ ๒๐๐ เมตร กับศูนย์กลางถนนจาตุรงค์รัศมี ไปทางทิศตะวันออก บรรจบแนวขนานระยะ ๖ เมตร กับแม่น้ำบางนรา ฝั่งตะวันตก ทิศตะวันออก เป็นเส้นขนานระยะ ๖ เมตร กับริมแม่น้ำบางนรา ฝั่งตะวันตก บรรจบถนนจาตุรงค์รัศมี ฟากเหนือทิศใต้ เป็นเส้นเลียบถนนจาตุรงค์รัศมี ฟากเหนือ ถึงจุดที่อยู่ห่างจากจุดที่ศูนย์กลางถนนจาตุรงค์รัศมีบรรจบกับศูนย์กลางถนนแสงจันทร์ ไปทางทิศตะวันออก ตามแนวถนนจาตุรงค์รัศมีเป็นระยะ ๖๐๐ เมตรทิศตะวันตก เป็นเส้นตรงระยะ ๒๐๐เมตร ไปบรรจบจุดเริ่มต้น๒.๓ ทิศเหนือ เริ่มต้นที่ถนนศิริภักดี ฟากใต้ ตรงจุดที่บรรจบกับถนนระแงะมรรคา ฟากตะวันออก เลียบถนนศิริภักดี ฟากใต้ ไปทางทิศตะวันออกถึงแนวขนานระยะ ๒๐๐ เมตร กับศูนย์กลางถนนระแงะมรรคาทิศตะวันออก เป็นเส้นขนานกับศูนย์กลางถนนระแงะมรรคา ระยะ ๒๐๐ เมตรไปทางทิศใต้ บรรจบกับถนนยะกัง ๒ ฟากเหนือทิศใต้ เลียบถนนยะกัง ๒ ฟากเหนือ ไปทางทิศตะวันตก บรรจบกับถนนระแงะมรรคา ฟากตะวันออกทิศตะวันตก เลียบถนนระแงะมรรคา ฟากตะวันออก ไปทางทิศเหนือบรรจบจุดเริ่มต้น๒.๔ ทิศเหนือเริ่มต้นที่ทางหลวงแผ่นดินหมายเลข ๔๒ ฟากใต้ ตรงจุดที่บรรจบกับทางหลวงแผ่นดินหมายเลข ๔๒ (เดิม) ฟากตะวันออก เลียบทางหลวงแผ่นดินหมายเลข ๔๒ ฟากใต้ ไปทางทิศตะวันออกเฉียงเหนือ ถึงจุดที่อยู่ห่างตามแนวขนานระยะ ๒๐ เมตร กับศูนย์กลางคลองส่งน้ำชลประทานทิศตะวันออก เป็นเส้นขนานระยะ ๒๐ เมตร กับศูนย์กลางคลองส่งน้ำชลประทาน ไปทางทิศตะวันออกเฉียงใต้ บรรจบแนวขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔๒ ทิศใต้ เป็นเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔๒ ไปทางทิศตะวันตกเฉียงใต้ บรรจบกับทางหลวงแผ่นดินหมายเลข ๔๒ (เดิม) ฟากตะวันออกทิศตะวันตก เลียบทางหลวงแผ่นดินหมายเลข ๔๒ (เดิม) ฟากตะวันออก ไปทางทิศตะวันตกเฉียงเหนือ จนบรรจบกับจุดเริ่มต้นทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลโคกเคียน ตำบลบางนาค ตำบลกะลุวอเหนือ และตำบลลำภู อำเภอเมืองนราธิวาส จังหวัดนราธิวาส ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๕๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๖๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๕๐๐ ตารางเมตร แต่ไม่เกิน ๑,๖๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่ ๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๖๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐ ๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า๔๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๐ เมตร โดยวัดระยะจากขอบนอกสุดของอาคารถึงเขตที่ดินของผู้อื่น หรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๓ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑.แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลโคกเคียนตำบลบางนาค ตำบลกะลุวอเหนือ และตำบลลำภู อำเภอเมืองนราธิวาส จังหวัดนราธิวาสพ.ศ. ๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลโคกเคียน ตำบลบางนาค ตำบลกะลุวอเหนือ และตำบลลำภู อำเภอเมืองนราธิวาส จังหวัดนราธิวาส ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๐ พฤษภาคม ๒๕๔๘ฐิติพงษ์/พัชรินทร์/ตรวจ๓๑พฤษภาคม ๒๕๔๘A+B[๑] รก.๒๕๔๗/พ๕๑ก/๑๑๙/๓ กันยายน๒๕๔๗